sagorsarker/bangla-wikipedia huggingface dataset:
ব্রজবুলি

ব্রজবুলি মধ্যযুগীয় বাংলা সাহিত্যের দ্বিতীয় কাব্যভাষা বা উপভাষা। ব্রজবুলি মূলত এক ধরনের কৃত্রিম মিশ্রভাষা। মৈথিলি ও বাংলার মিশ্রিত রূপ হলো ব্রজবুলি ভাষা। হুমায়ুন আজাদ ব্রজবুলি ভাষা সম্পর্কে লিখেছেন, "এ ভাষায় কোন অমধুর শব্দ নেই। কঠিন শব্দ নেই। যে-সকল শব্দ উচ্চারণ করলে শুনতে ভালো লাগে না, তাদের বদলে এখানে সুন্দর করা হয়। এজন্যে ব্রজবুলি খুব মিষ্টি, সুরময়, গীতিময় ভাষা।" 
মিথিলার কবি বিদ্যাপতি (আনু. ১৩৭৪-১৪৬০) এর উদ্ভাবক। তিনি লিখেছেন,
"যব-গোধূলি সময় বেলি।
ধনি-মন্দির বাহির ভেলি।।
নব জলধর বিজুরি রেহা
দ্বন্দ্ব পসারি গেলি।।"
'বেলা' হয়েছে 'বেলি', 'বিদ্যুৎ' হয়েছে 'বিজুরি', 'রেখা' হয়েছে 'রেহা'। ফলস্বরূপ শ্রুতিমাধুর্যপূর্ণ ছন্দ তৈরি হয়েছে এখানে। 
তার পদের ভাব ও ভাষার অনুসরণে বাংলা, উড়িষ্যা ও আসামে পঞ্চদশ শতাব্দীর শেষ ভাগে ব্রজবুলি ভাষার সৃষ্টি হয়। এই ব্রজবুলি ভাষায় পরবর্তী ক্ষেত্রে গোবিন্দ দাস অনেক পদ রচনা করেন যাকে বাংলার বিদ্যাপতি বলা হতো। এইসব পদে রাধাকৃষ্ণের ব্রজলীলা বর্ণিত হওয়ায় এর নাম হয়েছে ব্রজবুলি, অর্থাৎ ব্রজ অঞ্চলের ভাষা। অবশ্য এই পদগুলি তখন ব্রজধামে ব্যাপকভাবে প্রচলিত ছিল বলেও একে ব্রজবুলি বলা হতো। এর উৎপত্তি বিদ্যাপতির হাতে হলেও পরিপুষ্টি হয়েছে বাঙালি কবিদের হাতে। উল্লেখ, প্রাচীন ভারতবর্ষের ব্রজভূমি (অধুনা উত্তর প্রদেশ) অঞ্চলে ব্রজভাষা নামের একটি ভাষা রয়েছে। লোক বিশ্বাস যে, দূর অতীতে ব্রজধামে রাধা ও কৃষ্ণ যে ভাষায় তাদের হৃদয়ের আর্তি জানাত, অর্থাৎ প্রেম বিনিময় করত সেটাই মূলত ব্রজবুলি।
"ব্রজবুলি সাহিত্য" এর একটি দীর্ঘ ঐতিহ্য আছে। "ব্রজবুলি" শব্দের ব্যবহার খ্রিস্টীয় ১৯ শতকের। এই শব্দটির ব্যবহার এতদিন পর্যন্ত পাওয়া গেছে শুধুমাত্র বাঙালি কবি ঈশ্বরচন্দ্র গুপ্তের রচনায়। কলকাতা বিশ্ববিদ্যালয়ের ড. সুকুমার সেন ইংরেজিতে 'ব্রজবুলি' সাহিত্যের ইতিহাস প্রকাশ করেছেন।
ব্রজবুলি ও ব্রজভাষা এক নয়। ব্যাকরণগতভাবে ব্রজবুলি ও ব্রজভাষা উভয়েরই নিজস্ব স্বতন্ত্র বৈশিষ্ট্য রয়েছে। তবে ভাষাবিজ্ঞানের দৃষ্টিকোণ থেকে, এটি স্বীকার করা হয় যে ব্রজবুলি ব্রজভাষার সাথে সম্পর্কিত। ব্রজবুলি শব্দের ব্যবহার ব্রজবুলির পদগুলোতে বেশি দেখা যায়।
উত্তর বিহারের তিরহূত জেলা ও দক্ষিণ নেপালের একটা প্রাচীন রাজ্য ছিলো, নাম “বিদেহ”। তার রাজধানী ছিলো “মিথিলা”। সেখানে মৈথিলী ভাষায় কথা বলতো মানুষজন (অদ্যাপি)। সে রাজ্যের মহাকবি ছিলেন বিদ্যাপতি, তিনি মৈথিলী কবি কোকিল নামেও সুপরিচিত। তিনি মৈথিলী ভাষা ও সংস্কৃত ভাষার একটা মেলবন্ধনে কবিতা লিখতেন। সে ভাষায় রাধা-কৃষ্ণ, সনাথ-ব্রজমন্ডলের লীলা বিবৃত হতো বলে সে ভাষার নাম দেয়া হলো ব্রজবুলি। বিদ্যাপতি ছাড়াও বাংলার অন্যতম বৈষ্ণব কবি গোবিন্দ দাস ও বাংলার অন্যান্য কবিগণ এই ভাষায় সাহিত্য চর্চা করছেন। হিন্দু-মুসলিম নির্বিশেষে সকল বৈষ্ণব কবি এ ভাষায় বহু পদ রচনা করেন। যেমন প্রাচীন বাংলার প্রথম ব্রজবুলি পদ রচনা করেন যশোরাজ খান। রবীন্দ্রনাথ ঠাকুর তার ভানুসিংহ ঠাকুরের পদাবলী রচনা করেছেন এ ভাষায়।
বাংলার নবজাগরণের অন্যান্য ১৯ শতকের ব্যক্তিত্ব, যেমন বঙ্কিমচন্দ্র চট্টোপাধ্যায়ও ব্রজবুলিতে লিখেছেন। বর্তমান ব্রজবুলি সাহিত্য প্রায় ৫,০০০ কবিতা নিয়ে গঠিত।
বাংলা ছাড়া আসাম এবং উড়িষ্যাতেও ব্রজবুলির বেশ চর্চা হয়েছে। বাংলাদেশে প্রথম ব্রজবুলি পদ রচনা করেন যশোরাজ খান, আসামে শংকরদেব এবং উড়িষ্যায় রামানন্দ রায়। এঁরা তিনজনই ছিলেন ষোল শতকের কবি। ব্রজবুলির শ্রেষ্ঠ বাঙালি কবি ছিলেন গোবিন্দদাস কবিরাজ (১৬শ-১৭শ শতক)।
জোভান্নি বোক্কাচ্চো

জিওভান্নি বোকাচ্চিও (শ্রটালদো অথবা ফ্লোরেন্স, জুন/জুলাই ১৩১৩ - শ্রটালদো, ২১শে ডিসেম্বর ১৩৭৫) একজন ইতালীয় লেখক এবং কবি। বোক্কাচ্চো ছিলেন ১৪০০ শতকের সফলতম ইতালীয় এবং ইউরোপীয় উপন্যাসিকদের একজনঃ তার লেখা দেকামেরোন যা বিভিন্ন ভাষায় অনুবাদ করা হয়েছে। এইটি ইউরোপীয় পর্যায়ে পরিচিত এবং সঠিকভাবে উপলব্ধ হয়েছে, যা অনেকেই প্রভাবিত করেছে, উদাহরণ স্বরূপ, ইংরেজি সাহিত্যিক জেফ্রি চসার। কিছু সংখ্যক পণ্ডিত দ্বারা বিবেচনা করা হয়েছিল যে, তিনি ১৪০০ শতকের সফলতম ইউরোপীয় উপন্যাসক।
দেকামেরোন

দেকামেরোন (প্রাচীন গ্রিক ভাষায় δἐκα, déka, "দশ" এবং ἡμέρα, hēméra "দিন", এর সম্পূর্ণ অর্থ হল "দশ দিনের অপেরা") হল ১৪শ শতকের (সম্ভবত ১৩৪৯ এবং ১৩৫১ সালের মধ্যে) জিওভান্নি বোক্কাচ্চোর লেখা একশটি গল্পের একটি সংগ্রহ।
একে ১৪শ শতকের, ইউরোপের সাহিত্যের প্রধান কার্যাবলীর একটি বিবেচনা করা হয়। বইটি একদল তরুণ-তরুণী কথা বর্ণনা করে। এই সময় কাল মৃত্যু ফ্লোরেন্স দেখা দিয়েছিল। তিন জন তরুণ এবং সাত জন তরুণী কাল মৃত্যুর হাত থেকে রহ্মা পাওয়ার জন্য দশ দিন শহরের বাইরে অবস্থান করে। সময় কাটা বার জন্য প্রত্যেক সদস্য প্রতি রাত্রিতে একটি করে গল্প বলে। এই ভাবে দশ দিনে মোট একশটি গল্প বলে কাটিয়ে দেয়।
বিস্ফোরক

বিস্ফোরক পদার্থে সঞ্চিত শক্তি হতে পারে:
রাসায়নিক শক্তি, যেমন: নাইট্রোগ্লিসারিন
চাপ শক্তি অর্থাৎ, উচ্চ চাপে রাখা গ্যাস, যেমন: গ্যাস সিলিন্ডার বা অ্যারোসলের ক্যান
পারমাণবিক শক্তি অর্থাৎ, নিউক্লীয় বিস্ফোরণ, যেমন: ইউরেনিয়াম-২৩৫ ও প্লুটোনিয়াম-২৩৯-এর ফিশনযোগ্য আইসোটপ
বিস্ফোরণের গতিবেগ দ্বারা বিস্ফোরক দ্রব্যের শ্রেণিবিভাগ করা যেতে পারে। যেকল বিস্ফোরক শব্দের চেয়েও দ্রুত গতিতে বিস্ফোরিত হতে সক্ষম যেসগুলোতে উচ্চমাত্রার বিস্ফোরক বলা হয়। এছাড়া বিস্ফোরক দ্রব্যের স্পর্ষকাতরতা দ্বারাও বিস্ফোরকে শ্রেণিবিভাগ করা হয়। এখানে নির্ণয় করা হয় কতো কম চাপে বা তাপে একটি পদার্থ বিস্ফোরিত হয়। যেসকল বিস্ফোরক অল্প তাপ বা চাপে বিস্ফোরিত হয় তারা প্রাথমিক বিস্ফোরক বা প্রাইমারি এক্সপ্লোসিভ নামে পরিচিত। অপরদিকে তূলনামূলক ভাবে বেশি তাপ বা চাপে বিস্ফোরিত বিস্ফোরকগুলো সেকেন্ডারি এক্সপ্লোসিভ বা মাধ্যমিক বিস্ফোরক নামে পরিচিত।
মুসা ইব্রাহীম

মুসা ইব্রাহীম (জন্ম: ১৯৭৯) একজন বাংলাদেশী পর্বতারোহী এবং সাংবাদিক, যিনি প্রথম বাংলাদেশী হিসেবে মাউন্ট এভারেস্ট জয় করেছেন। সংবাদ মাধ্যমে প্রকাশিত সংবাদ অনুযায়ী তিনি ২৩ মে ২০১০ তারিখে বাংলাদেশ সময় ভোর ৫টা ৫ মিনিটে এভারেস্ট শৃঙ্গ জয় করেন। ঈশ্বরী পাড়ওয়ালকে উদ্ধৃত করে কাঠমান্ডুতে বাংলাদেশের উপ-মিশনপ্রধান নাসরিন জাহান মুসা ইব্রাহীমের এভারেস্ট জয়ের তথ্য নিশ্চিত করেন।
লালমনিরহাট জেলার সদর উপজেলার মোগলহাট ইউনিয়নে, ১৯৭৯ সালে তিনি জন্মগ্রহণ করেন।
তিনি ঠাকুরগাঁও চিনিকল উচ্চ বিদ্যালয়ের ছাত্র ছিলেন। তিনি নটরডেম কলেজ থেকে উচ্চ মাধ্যমিক পাস করেন। তিনি ঢাকা বিশ্ববিদ্যালয়ের শিক্ষা ও গবেষণা ইনস্টিটিউট (আইইআর) থেকে বিজ্ঞান শিক্ষার উপর স্নাতক (বিএড) ডিগ্রি এবং শিক্ষাগত মূল্যায়ন ও গবেষণার উপর মাস্টার অব এডুকেশন (এমইডি) ডিগ্রি অর্জন করেন। পরে তিনি ব্র্যাক বিশ্ববিদ্যালয় থেকে দুর্যোগ ব্যবস্থাপনা বিষয়ে ডিগ্রি অর্জন করেন।
মুসা ইব্রাহীম "নর্থ আলপাইন ক্লাব বাংলাদেশ" নামক পর্বতারোহন ক্লাবের মহাসচিব এবং ফ্রিল্যান্স সাংবাদিক হিসেবে কর্মরত আছেন। এর আগে তিনি বাংলাদেশী বেসরকারি টেলিভিশন চ্যানেল টুয়েন্টিফোরে জ্যেষ্ঠ সংবাদদাতা হিসেবে এবং বাংলাদেশী ইংরেজি দৈনিক দ্য ডেইলি স্টারের সহকারী সম্পাদক হিসেবে দায়িত্ব পালন করেছেন। পর্বত আরোহণ ও অ্যাডভেঞ্চার বিষয়ক নানা আয়োজনে তরুণ তরুণীদের অংশগ্রহণ বাড়াতে ২০১১ সালে তিনি প্রতিষ্ঠা করেন"এভারেস্ট একাডেমী"।
 ২০১০ সালের ২৩ মে মুসা ইব্রাহীম বাংলাদেশ সময় সকাল ৫ টা ১৬ মিনিটে এভারেস্টের চূড়ায় উঠেন এবং বাংলাদেশের পতাকা উড়ান।
১৩ সেপ্টেম্বর ২০১১ মুসা ইব্রাহিম আফ্রিকা মহাদেশের সর্বোচ্চ পর্বত কিলিমাঞ্জারো'র চূড়া জয় করেন। তার সঙ্গী ছিলেন নিয়াজ মোরশেদ পাটওয়ারী ও এমএ সাত্তার। তবে শুধু মুসা ও নিয়াজ ১৯ হাজার ৩৪০ ফুট উচ্চতার কিলিমাঞ্জারো পর্বতের চূড়ায় বাংলাদেশের পতাকা উড়িয়েছেন।
১৩ জুন ২০১৭, মুসা এবং দু'জন ভারতীয় পর্বতারোহী ইন্দোনেশিয়ার পাপুয়া প্রদেশে কার্স্টেনজ পিরামিড পর্বত শৃঙ্গ জয় করে নামার পথে বেজ ক্যাম্পে আটকা পড়েন। পরে হেলিকপ্টার তাদেরকে উদ্ধার করে ইন্দোনেশিয়ার টিমিকা বিমানবন্দরে নিয়ে আসে।
রিলে

"'রিলে ' (ইংরেজি: Relay) ফরাসি শব্দ <nowiki>"</nowiki>"রেলাইস"'" থেকে এসেছে। রিলে একটি বৈদ্যুতিকভাবে চালিত সুইচ। সাধারণত রিলেতে তড়িৎ পরিবর্তন কৌশল পরিচালনা করতে একটি তড়িৎ-চুম্বক ব্যবহার করা হয়, কিন্তু অন্যান্য পরিচাল নীতিও ব্যবহার করা যায়। টেলিগ্রাফের শুরুর দিকে রিলে শব্দটি ব্যবহার করা হতো। এই যন্ত্রগুলোর মাধ্যমে মোর্স কোড ব্যবহার করে সংবাদ আদান প্রদান করা হতো এক ডাকঘর থেকে অন্য ডাকঘরে।
রিলের ব্যবহার দেখা যায় সেখানে; যেখানে একটি নিম্ন-ক্ষমতা সম্পন্ন সংকেতের দ্বারা একটি বর্তনী নিয়ন্ত্রণ করা দরকার হয়, অথবা যেখানে কয়েকটি বর্তনীকে একটি মাত্র সংকেতের মধ্যে নিয়ন্ত্রণ করা দরকার। প্রথম রিলে দুরপাল্লার টেলিগ্রাফ বর্তনীতে ব্যবহার করা হয়েছিল, পুনরাবৃত্তির কাজে এবং এক বর্তনী থেকে সংকেত পুনপ্রক্রিয়া করে অন্য একটি বর্তনীতে পুনঃপ্রেরণ করার জন্য। রিলের ব্যবহার টেলিফোন অফিস এবং আগের দিনের কম্পিউটারে ব্যাপকভাবে খুঁজে পাওয়া যায়। আবার এক ধরনের রিলে আছে যা প্রয়োজন অনুসারে একটি উচ্চ ক্ষমতাসম্পন্ন বৈদ্যুতিক মোটরকে সরাসরি চালাতে পারে, তাকে বলা হয় কন্‌ট্যাক্টর।
মদলোমূর কেবল এক অবস্থানের অন্যান্য একার সময় স্থির কেবল রয়েছে যখন উত্তেজনা ইনপুট সংকেত আছে।
ভিয়েনা বিশ্ববিদ্যালয়

ভিয়েনা বিশ্ববিদ্যালয় () ইউরোপের প্রাচীন বিশ্ববিদ্যালয়গুলোর মধ্যে অন্যতম। এটি ১৩৬৫ খ্রিষ্টাব্দে অস্ট্রিয়ার রাজধানী ভিয়েনা শহরে স্থাপিত হয়। ২০১৫ খ্রিষ্টাব্দে এই বিশ্ববিদ্যালয়ের ৬৫০তম প্রতিষ্ঠা বার্ষিকী উদযাপিত হয়েছে। এটি মধ্য ইউরোপের বৃহত্তম শিক্ষাপ্রতিষ্ঠান যার ছাত্র সংখ্যা ৯৪ হাজার (২০১৬)। প্রায় ৬০টি স্থান নিয়ে এই বিশ্ববিদ্যালয়ের ক্যাম্পাত গঠিত, তবে প্রধান ভবনটি ভিয়েনার রিং স্ট্রাসে-তে অবস্থিত। এখানে রয়েছেন ১৫ জন নোবেল বিজয়ী যাদের অনেকেই এই বিশ্ববিদ্যালয়ের শিক্ষার্থী ছিলেন। 
ভিয়েনা বিশ্ববিদ্যালয়ে বিভিন্ন ক্ষেত্রে ১৮১টির বেশি ডিগ্রি প্রোগ্রাম পড়ার সুযোগ রয়েছে। এর মধ্যে ২২টি ব্যাচেলর, ১১০টি মাস্টার্স ও ৪৯টি ডিপ্লোমা প্রোগ্রাম। এছাড়া ৮০টি ক্ষেত্রে পিএইচডি প্রোগ্রামে পড়াশোনার সুযোগ রয়েছে। ভিয়েনা বিশ্ববিদ্যালয়ে সেমিস্টার পদ্ধতি প্রচলিত। প্রতিটি শিক্ষাবছরে দুটি সেমিস্টার রয়েছে। একটি সামার, অন্যটি উইন্টার সেমিস্টার। আন্তর্জাতিক শিক্ষার্থীদের সামার সেমিস্টারে ভর্তির জন্য আবেদনের শেষ তারিখ সাধারণত ফেব্রুয়ারি মাসেই হয়ে থাকে। অন্যদিকে উইন্টার সেমিস্টারের আবেদন প্রক্রিয়া শেষ হয় সেপ্টেম্বর মাসে। ব্যাচেলর্স প্রোগ্রামগুলোর বেশিরভাগই তিন বছর মেয়াদি।
২০০৯ সালে বিশ্বের বিশ্ববিদ্যালয়ের তালিকায়, ভিয়েনার বিশ্ববিদ্যালয় সর্বোচ্চ ২০০টির মধ্যে ছিল।
ব্রহ্ম মূহুর্ত

সূর্য ওঠার আগের ন্যূনতম ৪৮ মিনিট থেকে সর্বোচ্চ ১ প্রহর বা ৩ ঘণ্টাব্যাপী সময়কে হিন্দু ধর্মে ব্রহ্মমুহূর্ত বলা হয় ৷
সর্বশক্তিময় প্রভু প্রতিটি ধর্মশাস্ত্রেই এ মুহূর্তটিকে তাঁকে স্মরণ এবং তাঁর ক্ষমা , করুণা ও দয়া প্রার্থনার শ্রেষ্ঠ মুহূর্ত বলেছেন ।
উপাসনানিষ্ঠ হিন্দুরা অষ্টপ্রহরব্যাপী দিনের প্রারম্ভিক এ মুহূর্তে ভগবানের কাছে সর্বসৃষ্টির শান্তি ও কল্যাণ চেয়ে মঙ্গল আরতি ক'রে আগত দিনটিকে শুরু করে থাকে ৷ হিন্দু সাধকেরা এই সময়টিতে সর্বশক্তিময় ঈশ্বরের উপাসনা-আরাধনা ক'রে থাকে । এ সময়ে কুলকুণ্ডলিনী শক্তি জাগ্রত হয় বলে তাদের কাছে এ ব্রহ্মমুহূর্ত খুবই পবিত্র ৷ কুলকুণ্ডলিনী শক্তি জাগ্রত না হলে সাধকের আধ্যাত্ম জীবনের উন্নতি হয়না ৷
বেবী ইসলাম

বেবী ইসলাম (৩ জানুয়ারি, ১৯৩১ - ২৪ মে, ২০১০) বাংলাদেশের প্রখ্যাত আলোকচিত্রী ও চলচ্চিত্র পরিচালক। বাংলাদেশি চলচ্চিত্রে চিত্রগ্রহণে অবদানের জন্য তিনি ১৯৭৫, ১৯৮৪ এবং ১৯৮৫ সালে তিনবার শ্রেষ্ঠ চিত্রগ্রাহকের জন্য জাতীয় চলচ্চিত্র পুরস্কার লাভ করেন।
বেবী ইসলাম ১৯৩১ সালের ৩রা জানুয়ারি তৎকালীন ব্রিটিশ ভারতের পশ্চিমবঙ্গের মুর্শিদাবাদে জন্মগ্রহণ করেন। তার পিতা আবুল হোসেন বিশ্বাস এবং মাতা মোতাহারুন নেসা। তিনি তার পিতামহ ও মায়ের সাথে শৈশব কাটান। তার মা ছিলেন একজন শিক্ষক। বেবী শিয়ালদহের একটি মিশনারি স্কুলে পড়াশুনা করেন এবং পরে ক্যাথেড্রাল মিশন হাই স্কুলে ভর্তি হন। তিনি ১৯৪৫ সালে মেট্রিকুলেশন পাস করেন এবং কলকাতা বিশ্ববিদ্যালয়ের অধীনে বঙ্গবাসী কলেজে ভর্তি হন। পরে তিনি চলচ্চিত্র বিষয়ে উচ্চশিক্ষা গ্রহণের লক্ষ্যে ইতালি যান।
চিত্রগ্রহণে তার হাতেখড়ি হয়েছিল ভারতের প্রখ্যাত পরিচালক ও চিত্রগ্রাহক অজয় করের কাছে। "হারানো সুর" (১৯৫৭), 'বড়দি' ছবিতে অজয় করের সঙ্গে চিত্রগ্রহণের কাজ করেন তিনি। ১৯৫৬ সালে তিনি পূর্ব পাকিস্তান তথ্য ও যোগাযোগ মন্ত্রণালয়ের প্রধান চিত্রগ্রাহক হিসেবে যোগ দেন। এছাড়া তিনি এফডিসিতে জেনারেল ম্যানেজার হিসেবে কর্মরত ছিলেন। ১৯৫৯ সালে তিনি এফডিসি থেকে প্রযোজিত ও নির্মিত প্রথম চারটি ছবির একটি "আকাশ আর মাটি"র চিত্রগ্রহণের কাজ করেন। "সূর্যস্নান" (১৯৬২), "শ্যামলী", "সাজঘর", "নবাব সিরাজউদ্দৌলা" (১৯৬৭), "সোয়ে নদীয়া জাগে পানি" (১৯৬৮), "এতটুকু আশা" (১৯৬৮), "নীল আকাশের নিচে" (১৯৬৯), "ক খ গ ঘ ঙ" (১৯৭০), "একাত্তরের যীশু" (১৯৯৩) সহ অনেক ছবিতে মূর্ত হয়ে আছে তার চিত্রগ্রহণের শৈল্পিক দক্ষতা। ১৯৬৪ সালে উর্দু ভাষায় "তানহা" নামের একটি ছবি পরিচালনা করেন বেবী ইসলাম। পরে ১৯৭৫ সালে নির্মাণ করেন "চরিত্রহীন"। এই চলচ্চিত্রের চিত্রগ্রহণের জন্য তিনি শ্রেষ্ঠ চিত্রগ্রাহকের জন্য জাতীয় চলচ্চিত্র পুরস্কার লাভ করেন। এছাড়া তিনি "নয়নের আলো" (১৯৮৪) ও "প্রেমিক" (১৯৮৫) চলচ্চিত্রের জন্য আরও দুইবার এই বিভাগে পুরস্কার লাভ করেন। তিনি প্রখ্যাত পরিচালক ঋত্বিক ঘটক পরিচালিত "তিতাস একটি নদীর নাম" (১৯৭৩) ও "যুক্তি তক্কো গপ্পো" (১৯৭৭) ছবিরও চিত্রগ্রহণ করেছেন।
জীবদ্দশায় বঙ্গবন্ধুর জীবনী নিয়ে একটি তথ্যচিত্র নির্মাণের ইচ্ছা ছিল তার। কিন্তু নানা কারণে তা পারেননি। দীর্ঘ ২৬ বছরে আর কোনো কাজ পাননি এই গুণী চিত্রগ্রাহক। অবসর জীবনে কর্মচঞ্চল এই মানুষটি নিজ গ্রাম চুয়াডাঙ্গায় গড়ে তুলেছেন মা মোতাহারুন্নেসার নামে একটি হাসপাতাল।
তিনি ২৪শে মে ২০১০ মৃত্যুবরণ করেন। মৃত্যুকালে তার বয়স হয়েছিল ৮৩ বছর। তাকে ঢাকার বনানী কবরস্থানে সমাহিত করা হয়।
ম্যাডোনা

ম্যাডোনা লুইজ চিকোন (ইংরেজি: Madonna Louise Ciccone) আমেরিকার একজন খ্যাতনামা কণ্ঠশিল্পী,গীতিকার,নৃত্যশিল্পী, অভিনয়শিল্পী ও ব্যবসায়ী। তার জন্ম ১৯৫৮ সালের ১৬ই আগস্ট। অনেকগুলো হিট গানের জন্য ও নিজের গানের অনন্য কর্মক্ষমতা বা পরিবেশনার জন্য বিশ্ব বিখ্যাত হয়েছেন। ম্যাডোনাকে আমেরিকান পপ সংস্কৃতির সবচেয়ে প্রভাবশালী নারীদের মধ্যে একজন বলা হয়ে থাকে। ম্যাডোনার প্রভাব আমেরিকান পপ সংস্কৃতিতে প্রায় সব ক্ষেত্রে আজও প্রত্যক্ষ ও পরোক্ষভাবে দেখা যায় বলে তাঁকে "পপ সম্রাজ্ঞী" বলা হয়। তিনি সর্বকালের সবচেয়ে বেশি বিক্রিত ও সফল নারী সঙ্গীত শিল্পী, তঁার সংগীত রেকর্ড সারা পৃথিবীজুড়ে আজ পর্যন্ত মোট ৩৫ কোটি বারেরও বেশি বিক্রি হয়েছে। ৮০ ও ৯০ এর দশকে আকাশছোঁয়া জনপ্রিয়তা থাকলেও তঁার সবচেয়ে সফল একক গান হলো ২০০৫ এ প্রকাশিত "হাং আপ" যা ৪১ টি দেশের সঙ্গীত চার্টে ১ নং হিট করে বিশ্ব রেকর্ড অর্জন করেছে। ম্যাডোনা ১৯৮২ সাল থেকে আজ পর্যন্ত ১৪টি স্টুডিও অ্যালবাম,৫টি লাইভ অ্যালবাম, ৬টি কম্পিলেশন অ্যালবাম,৩টি সাউন্ডট্র্যাক অ্যালবামসহ ৮৮টি একক গান প্রকাশ করেছেন। এছাড়াও তিনি ১১টি সফল বক্স অফিস হিট কনসার্ট ট্যুর করেছেন। যার মধ্যে ২০০৮-৯ সালের "স্টিকি এ্যান্ড সুইট ট্যুর" আজও একজন নারী সঙ্গীতশিল্পীর দ্বারা সর্বোচ্চ উপার্জনকারী কনসার্ট সফর, যার কনসার্টের টিকিট বিক্রির মাধ্যমে ম্যাডোনা $৪৯৫ মিলিয়ন মার্কিন ডলার উপার্জন করেছিলেন। তিনি কনসার্টের টিকিট বিক্রির মাধ্যমে মোট $১.৩১ বিলিয়ন মার্কিন ডলার উপার্জন করেছেন। বর্তমানে তার নিট মূল্য $৫০০-$৮৯০ মিলিয়ন মার্কিন ডলার। এছাড়াও তিনি একজন ফ্যাশন ডিজাইনারও। পপ সম্রাজ্ঞী ম্যাডোনা সুযোগ পেলেই কিছু করার চেষ্টা করেন। খ্যাতনামা প্রতিষ্ঠান আইকনিক্স ব্র্যান্ড গ্রুপের সঙ্গে মিলে তিনি বিশ্বব্যাপী ফ্যাশন ব্র্যান্ড চালু করেছেন। তিনি একজন ছবির পরিচালকও। ম্যাডোনা তার দ্বিতীয় ছবি পরিচালনা করেছেন। ছবির নাম ডব্লিউই। ব্রিটেনের রাজা অষ্টম এডওয়ার্ডের বহুল আলোচিত প্রেমকাহিনি নিয়ে ছবিটি নির্মাণ করা হয়েছে। এর আগে ২০০৮ সালে ফিলদ অ্যান্ড উইসডম ছবি পরিচালনা করেছেন। তবে বর্তমানে নিজের জীবনী নিয়ে ছবি তৈরির জন্য কাজ করছেন।
স্পেন জাতীয় ফুটবল দল

স্পেন জাতীয় ফুটবল দল () হচ্ছে আন্তর্জাতিক ফুটবলে স্পেনের প্রতিনিধিত্বকারী পুরুষদের জাতীয় দল, যার সকল কার্যক্রম স্পেনের ফুটবলের সর্বোচ্চ নিয়ন্ত্রক সংস্থা রয়্যাল স্প্যানিশ ফুটবল ফেডারেশন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২০ সালের ২৮শে আগস্ট তারিখে, স্পেন প্রথমবারের মতো আন্তর্জাতিক খেলায় অংশগ্রহণ করেছে; বেলজিয়ামের ব্রাসেল্‌সে অনুষ্ঠিত উক্ত ম্যাচে স্পেন বেলজিয়ামকে ১–০ গোলের ব্যবধানে পরাজিত করেছিল।
"লা রোহা" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় স্পেনের রাজধানী মাদ্রিদে অবস্থিত। বর্তমানে এই দলের ম্যানেজারের দায়িত্ব পালন করছেন লুইস এনরিকে এবং অধিনায়কের দায়িত্ব পালন করছেন রিয়াল মাদ্রিদের রক্ষণভাগের খেলোয়াড় সার্জিও রামোস।
স্পেন ফিফা বিশ্বকাপের ইতিহাসের অন্যতম সফল দল, যারা এপর্যন্ত ১ বার (২০১০) বিশ্বকাপ জয়লাভ করেছে। এছাড়া উয়েফা ইউরোপীয় চ্যাম্পিয়নশিপেও স্পেন অন্যতম সফল দল, যেখানে তারা ৩টি (১৯৬৪, ২০০৮, ২০১২) শিরোপা জয়লাভ করেছে। এছাড়াও, গ্রীষ্মকালীন অলিম্পিকে স্পেনের সেরা সাফল্য হচ্ছে ১৯৯২ গ্রীষ্মকালীন অলিম্পিকে স্বর্ণ পদক জয়লাভ করা।
ডেভিড ভিয়া, রাউল গোনসালেস, ইকার ক্যাসিয়াস, জাভি হার্নান্দেজ এবং আন্দ্রেস ইনিয়েস্তার মতো খেলোয়াড়গণ স্পেনের জার্সি গায়ে মাঠ কাঁপিয়েছেন।
২০০৮ সালের ১৫ই জুলাই তারিখে ভিসেন্তে দেল বস্ক লুইস আরাগোনেজের স্থলাভিষিক্ত হয়ে স্পেনের কোচের দায়িত্বভার গ্রহণ করেন। তার নেতৃত্বে স্পেন ২০১০ সালের বিশ্বকাপ ফুটবলের বাছাই-পর্বে উয়েফা অঞ্চলের গ্রুপ-৫ থেকে সফলভাবে উত্তীর্ণ হয় এবং ৬ পয়েন্ট নিয়ে শীর্ষস্থান দখল করে। এ পর্যায়ে তারা বসনিয়া ও হারজেগোভিনা, আর্মেনিয়া, সার্বিয়া এই তিনটি দলের বিপক্ষে জয়লাভ করেছিল। এর মধ্যে সার্বিয়া দলের বিপক্ষে অতিরিক্ত খেলোয়াড় হিসেবে বোজান ক্রিকের অভিষেক হয়েছিল। পরবর্তী পর্বে এস্তোনিয়া এবং বেলজিয়ামকে হারিয়ে শতভাগ জয় নিয়ে ফিফা বিশ্বকাপের চূড়ান্ত পর্বে ঠাঁয় পায় দলটি।
১৬ই জুন বিশ্বকাপ ফুটবলে স্পেনের বিপক্ষে সুইজারল্যান্ড ১–০ গোলে জয় পায়। এরপর স্পেন গ্রুপ-এইচ থেকে পরের দুই খেলায় জয়ী হয়ে ১৬ দলের পর্বে উত্তীর্ণ হয়। পর্তুগালকে ১–০ গোলে হারিয়ে কোয়ার্টার ফাইনালে প্যারাগুয়েকে ১-০ ব্যবধানে পরাজিত করে। ৭ জুলাইয়ের সেমি-ফাইনালে জার্মানিকে ১–০ গোলে হারিয়ে বিশ্বকাপের ইতিহাসে প্রথমবারের মতো ফাইনাল নিশ্চিত করে। টোটাল ফুটবলের দেশ নেদারল্যান্ডকে ফাইনালে অতিরিক্ত সময়ে আন্দ্রেস ইনিয়েস্তা‎‎'র জয়সূচক গোলে ২০১০ সালের বিশ্বকাপ ফুটবলের নতুন চ্যাম্পিয়ন হয়।
ফিফা বিশ্ব র‌্যাঙ্কিংয়ে, ২০০৮ সালের জুলাই মাসে প্রকাশিত র‌্যাঙ্কিংয়ে স্পেন তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ১৯৯৮ সালের মার্চ মাসে প্রকাশিত র‌্যাঙ্কিংয়ে তারা ২৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে স্পেনের সর্বোচ্চ অবস্থান হচ্ছে ১ম (যা তারা সর্বপ্রথম ১৯২০ সালে অর্জন করেছিল) এবং সর্বনিম্ন অবস্থান হচ্ছে ১৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
জার্মানি জাতীয় ফুটবল দল

জার্মানি জাতীয় ফুটবল দল () হচ্ছে আন্তর্জাতিক ফুটবলে জার্মানির প্রতিনিধিত্বকারী পুরুষদের জাতীয় দল, যার সকল কার্যক্রম জার্মানির ফুটবলের সর্বোচ্চ নিয়ন্ত্রক সংস্থা জার্মান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৮ সালের ৫ই এপ্রিল তারিখে, জার্মানি প্রথমবারের মতো আন্তর্জাতিক খেলায় অংশগ্রহণ করেছে; সুইজারল্যান্ডের বাজেলের অনুষ্ঠিত উক্ত ম্যাচে জার্মানি সুইজারল্যান্ডের কাছে ৫–৩ গোলের ব্যবধানে পরাজিত হয়েছে। জার্মানি হচ্ছে ফিফা কনফেডারেশন্স কাপের শেষ চ্যাম্পিয়ন, যারা ২০১৭ সালে চিলিকে ১–০ গোলের ব্যবধানে পরাজিত করেছে।
৭০,০০০ ধারণক্ষমতাবিশিষ্ট আলিয়ানৎস আরেনায় "ডি মানশাফট" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জার্মানির রাজধানী ফ্রাঙ্কফুর্টে অবস্থিত। বর্তমানে এই দলের ম্যানেজারের দায়িত্ব পালন করছেন হান্স-ডিটার ফ্লিক এবং অধিনায়কের দায়িত্ব পালন করছেন বায়ার্ন মিউনিখের গোলরক্ষক মানুয়েল নয়ার।
জার্মানি ফিফা বিশ্বকাপের ইতিহাসের অন্যতম সফল দল, যারা এপর্যন্ত ৪ বার (১৯৫৪, ১৯৭৪, ১৯৯০ এবং ২০১৪) বিশ্বকাপ জয়লাভ করেছে। এছাড়া উয়েফা ইউরোপীয় চ্যাম্পিয়নশিপেও জার্মানি অন্যতম সফল দল, যেখানে তারা ৩টি (১৯৭২, ১৯৮০ এবং ১৯৯৬) শিরোপা জয়লাভ করেছে।
লোথার মাথেউস, মিরোস্লাভ ক্লোসা, লুকাস পোডলস্কি, গের্ড ম্যুলার এবং রুডি ফোলারের মতো খেলোয়াড়গণ জার্মানির জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে জার্মানি তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০০৬ সালের মার্চ মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জার্মানির সর্বোচ্চ অবস্থান হচ্ছে ১ম (যা তারা সর্বপ্রথম ১৯৯০ সালে অর্জন করেছিল) এবং সর্বনিম্ন অবস্থান হচ্ছে ২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ইউরোভিশন সঙ্গীত প্রতিযোগিতা

ইউরোভিশন সঙ্গীত প্রতিযোগিতা (), ইউরোপীয় সম্প্রচার ইউনিয়ন (ইবিইউ)-এর সদস্য দেশগুলোর মধ্যে অনুষ্ঠিত একটি বার্ষিক সঙ্গীত প্রতিযোগিতা। প্রতিটি সদস্য দেশ একটি করে গান নির্বাচন করে এবং সেটি একটি টিভি চ্যানেলে সরাসরি সম্প্রচার করা হয়। সেখান থেকে দর্শক-শ্রোতারা সেরা সঙ্গীত নির্বাচন করে থাকেন।
দ্বিতীয় বিশ্বযুদ্ধের পরের বছরগুলিতে ইউরোপীয় দেশগুলির মধ্যে আন্তঃসীমান্ত টেলিভিশন সম্প্রচারের মাধ্যমে সহযোগিতা প্রচারের আকাঙ্ক্ষা থেকে শুরুতে ইউরোভিশন গানের প্রতিযোগিতার সূত্রপাত হয়, যার জন্য ১৯৫০ সালে ইউরোপীয় সম্প্রচার ইউনিয়ন প্রতিষ্ঠিত হয়।
ইতালি জাতীয় ফুটবল দল

ইতালি জাতীয় ফুটবল দল () হচ্ছে আন্তর্জাতিক ফুটবলে ইতালির প্রতিনিধিত্বকারী পুরুষদের জাতীয় দল, যার সকল কার্যক্রম ইতালির ফুটবলের সর্বোচ্চ নিয়ন্ত্রক সংস্থা ইতালীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯০৫ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯১০ সালের ১৫ই মে তারিখে, ইতালি প্রথমবারের মতো আন্তর্জাতিক খেলায় অংশগ্রহণ করেছে; ইতালির মিলানে অনুষ্ঠিত উক্ত ম্যাচে ইতালি ফ্রান্সকে ৬–২ গোলের ব্যবধানে পরাজিত করেছে।
"গ্লি আজ্জুররি" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ইতালির রাজধানী রোমে অবস্থিত। বর্তমানে এই দলের ম্যানেজারের দায়িত্ব পালন করছেন রবের্তো মানচিনি এবং অধিনায়কের দায়িত্ব পালন করছেন ইয়ুভেন্তুসের রক্ষণভাগের খেলোয়াড় জর্জো কিয়েল্লিনি।
ইতালি ফিফা বিশ্বকাপের ইতিহাসের অন্যতম সফল দল, যারা এপর্যন্ত ৪ বার (১৯৩৪, ১৯৩৮, ১৯৮২ এবং ২০০৬) বিশ্বকাপ জয়লাভ করেছে। এছাড়া উয়েফা ইউরোপীয় চ্যাম্পিয়নশিপেও ইতালি অন্যতম সফল দল, যেখানে তারা ১টি (১৯৬৮) শিরোপা জয়লাভ করেছে। এছাড়াও, গ্রীষ্মকালীন অলিম্পিকে ইতালির সেরা সাফল্য হচ্ছে স্বর্ণ পদক জয়লাভ করা।
জিয়ানলুইজি বুফন, ফাবিও কান্নাভারো, পাওলো মালদিনি, লুইজি রিভা এবং জুসেপ্পে মেয়াৎসার মতো খেলোয়াড়গণ ইতালির জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৩ সালের নভেম্বর মাসে প্রকাশিত র‌্যাঙ্কিংয়ে ইতালি তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৮ সালের আগস্ট মাসে প্রকাশিত র‌্যাঙ্কিংয়ে তারা ২১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইতালির সর্বোচ্চ অবস্থান হচ্ছে ১ম (যা তারা সর্বপ্রথম ১৯৩৪ সালে অর্জন করেছিল) এবং সর্বনিম্ন অবস্থান হচ্ছে ২১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
পর্তুগাল জাতীয় ফুটবল দল

পর্তুগাল জাতীয় ফুটবল দল () হচ্ছে আন্তর্জাতিক ফুটবলে পর্তুগালের প্রতিনিধিত্বকারী পুরুষদের জাতীয় দল, যার সকল কার্যক্রম পর্তুগালের ফুটবলের সর্বোচ্চ নিয়ন্ত্রক সংস্থা পর্তুগিজ ফুটবল ফেডারেশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২১ সালের ১৮ই ডিসেম্বর তারিখে, পর্তুগাল প্রথমবারের মতো আন্তর্জাতিক খেলায় অংশগ্রহণ করেছে; স্পেনের মাদ্রিদে অনুষ্ঠিত উক্ত ম্যাচে পর্তুগাল স্পেনের কাছে ৩–১ গোলের ব্যবধানে পরাজিত হয়েছিল। পর্তুগাল হচ্ছে উয়েফা নেশনস লীগের বর্তমান চ্যাম্পিয়ন, যারা ২০১৯ সালে নেদারল্যান্ডসকে ১–০ গোলের ব্যবধানে পরাজিত করেছে।
৩৭,৫৯৩ ধারণক্ষমতাবিশিষ্ট এস্তাদিও নাসিওনালে "ওস নাভেগাদোরেস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পর্তুগালের রাজধানী লিসবনে অবস্থিত। বর্তমানে এই দলের ম্যানেজারের দায়িত্ব পালন করছেন ফের্নান্দো কোস্তা সান্তোস এবং অধিনায়কের দায়িত্ব পালন করছেন ইয়ুভেন্তুসের আক্রমণভাগের খেলোয়াড় ক্রিস্তিয়ানো রোনালদো।
পর্তুগাল এপর্যন্ত ৭ বার ফিফা বিশ্বকাপে অংশগ্রহণ করেছে, যাদের সেরা সাফল্য হচ্ছে ১৯৬৬ ফিফা বিশ্বকাপে তৃতীয় স্থান অর্জন করা, যেখানে তারা সোভিয়েত ইউনিয়নকে কাছে ২–১ গোলের ব্যবধানে পরাজিত করেছে। অন্যদিকে, উয়েফা ইউরোপীয় চ্যাম্পিয়নশিপে পর্তুগাল এপর্যন্ত ৮ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১৬-এর শিরোপা জয়লাভ করা, যেখানে তারা ফ্রান্সকে ১–০ গোলের ব্যবধানে পরাজিত করেছে। এছাড়াও, ২০১৭ ফিফা কনফেডারেসন্স কাপে পর্তুগাল তৃতীয় স্থান অর্জন করেছে।
ক্রিস্তিয়ানো রোনালদো, পাউলেতা, ইউসেবিও, লুইশ ফিগো এবং পেপের মতো খেলোয়াড়গণ পর্তুগালের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১০ সালের মে মাসে প্রকাশিত র‌্যাঙ্কিংয়ে পর্তুগাল তাদের ইতিহাসে সর্বপ্রথম সর্বোচ্চ অবস্থান (৩য়) অর্জন করে এবং ১৯৯৮ সালের আগস্ট মাসে প্রকাশিত র‌্যাঙ্কিংয়ে তারা ৪৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পর্তুগালের সর্বোচ্চ অবস্থান হচ্ছে ২য় (যা তারা ২০০৬ সালে অর্জন করেছিল) এবং সর্বনিম্ন অবস্থান হচ্ছে ৪২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বাংলাদেশ নির্বাচন কমিশন

বাংলাদেশ নির্বাচন কমিশন বাংলাদেশের বিভিন্ন সাংবিধানিক নির্বাচন সংশ্লিষ্ট কাজে নিয়োজিত প্রতিষ্ঠান। বাংলাদেশের জাতীয় সংসদ নির্বাচন আয়োজনের পাশাপাশি মেয়র নির্বাচন, ইউনিয়ন পর্যায়ের বিভিন্ন নির্বাচনের দায়িত্ব পালন করে প্রতিষ্ঠানটি। বর্তমান প্রধান নির্বাচন কমিশনার হিসেবে দায়িত্ব পালন করছেন এ এম এম নাসির উদ্দিন। তার নেতৃত্বে ৪ জন নির্বাচন কমিশনার রয়েছেন। 
বর্তমানে নির্বাচন কমিশন সচিবালয়ের সচিব হিসেবে দায়িত্ব পালন করেছেন শফিউল আজিম 
বাংলাদেশ সংবিধানের অনুচ্ছেদ ১১৮ এর আওতায় বাংলাদেশ নির্বাচন কমিশন স্থাপিত হয়েছে। নির্বাচন কমিশনের প্রধানকে "প্রধান নির্বাচন কমিশনার" বলা হয়ে থাকে। বাংলাদেশের সংবিধানের অনুচ্ছেদ ১১৯ এ নির্বাচন কমিশনের দায়িত্ব বর্ণিত হয়েছে। নির্বাচন কমিশনের দায়িত্ব হল রাষ্ট্রপতি ও সংসদে নির্বাচন পরিচালনা, নির্বাচনের জন্য ভোটার তালিকা প্রস্তুতকরণ, নির্বাচনী এলাকার সীমানা পুনঃনির্ধারণ, আইন কর্তৃক নির্ধারিত অন্যান্য নির্বাচন পরিচালনা (এর মধ্যে সকল স্থানীয় সরকার পরিষদ যেমনঃ ইউনিয়ন পরিষদ, পৌরসভা, সিটি কর্পোরেশন, উপজেলা পরিষদ, জেলা পরিষদ, পার্বত্য জেলা পরিষদ অর্ন্তভুক্ত) এবং আনুষঙ্গিক কার্যাদির সুষ্ঠু সম্পাদন। দায়িত্ব পালনে নির্বাচন কমিশন স্বাধীন থাকবেন এবং কেবল এ সংবিধান ও আইনের অধীন হবেন। নির্বাচন কমিশন দায়িত্ব পালনে সহায়তা করা সকল কর্তৃপক্ষের কর্তব্য।
বর্তমানে প্রধান নির্বাচন কমিশনারের অধীন ৪ জন নিয়ে ৫ সদস্যের একটি দল নির্বাচন কমিশনের দায়িত্ব পালন করছে। সাথে সাথে নির্বাচন কমিশন সচিবালয়ের দায়িত্বে রয়েছেন একজন সচিব। তারা হলেন: 
নির্বাচন কমিশন সচিবালয় বাংলাদেশের রাজধানী ঢাকার আগারগাঁও-এ অবস্থিত। নির্বাচন কমিশনের আলাদা সচিবালয় রয়েছে। সচিবালয়ের প্রধান সরকারের একজন সচিব। বর্তমানে সচিব হিসেবে কর্মরত আছেন শফিউল আজিম।
নির্বাচন কমিশন সচিবালয়ের অধীনে ৬টি বিভাগীয় সদর ও আরো ৩টি জেলায় মোট ৯জন আঞ্চলিক নির্বাচন কর্মকর্তা থাকেন। এছাড়া ৬৪টি জেলা সদরে মোট ৮৩টি জেলা নির্বাচন কার্যালয় রয়েছে। এর প্রতিটি’র নেতৃত্বে রয়েছেন একজন করে জেলা নির্বাচন কর্মকর্তা।
এশিয়া ফাউন্ডেশন, নোরাড ও বাংলাদেশ সরকারের সহায়তায় বাংলাদেশে নির্বাচন কমিশন সচিবালয়ের অধীন নির্বাচনি প্রশিক্ষণ ইনস্টিটিউট জানুয়ারী, ১৯৯৫ সালে প্রতিষ্ঠিত হয়। বাংলাদেশ নির্বাচন কমিশন একটি সাংবিধানিক প্রতিষ্ঠান।
জাতীয় তাইওয়ান বিশ্ববিদ্যালয়

জাতীয় তাইওয়ান বিশ্ববিদ্যালয় (ম্যান্ডারিন ভাষায়: 國立臺灣大學) তাইওয়ানের, রাজধানী তাইপেতে অবস্থিত একটি সরকারি বিশ্ববিদ্যালয়। স্থানীয়ভাবে এটি “তাইদা” নামে পরিচিত। বিশ্ববিদ্যালয়টির ক্যাম্পাস ১,০৮৬,১৬৭ বর্গমিটার এলাকাজুড়ে তাইপে-এর দায়ান অঞ্চলে অবস্থিত। এছাড়া তাইওয়ানে বিশ্ববিদ্যালয়টির আরও ৬টি ক্যাম্পাস রয়েছে, যেগুলোর ক্যাম্পাসের মোট ক্ষেত্রফল ৩৪৫,৮৩০,০০০ বর্গমিটার। বর্তমানে বিশ্ববিদ্যালয়টি ১১টি কলেজ, ৫৪টি ডিপার্টমেন্ট, ৯৬ গ্রাজুয়েট ইন্সটিটিউট এবং ৪টি গবেষণা ইন্সটিটিউটের সমন্বয়ে গঠিত।
জাতীয় তাইওয়ান বিশ্ববিদ্যালয় তাইওয়ানের শীর্ষস্থানীয় বিশ্ববিদ্যালয় এবং কয়েকটি বিখ্যাত বিশ্ববিদ্যালয় জরিপ যেমন- টাইমস্‌ হায়ার এডুকেশন ২০০৯, গ্লোবাল ইউনিভার্সিটি রাঙ্কিং ২০০৯, ওয়েবোমেট্রিক্স রাঙ্কিং অফ ওয়ার্ল্ড ইউনিভার্সিটিস অনুসারে বিশ্বের সেরা ৯৫টি বিশ্ববিদ্যালয়ের মধ্যে অন্যতম।
জাতীয় তাইওয়ান বিশ্ববিদ্যালয় ১৯২৮ সালে তাইওয়ানে জাপানি ঔপনিবেশিক আমলে জাপানিদের দ্বারা প্রতিষ্ঠিত হয়। প্রতিষ্ঠাকালীন সময়ে বিশ্ববিদ্যালয়টি তাইহকু ইম্পেরিয়াল বিশ্ববিদ্যালয় নামে পরিচিত ছিল। দ্বিতীয় বিশ্বযুদ্ধের পর চীন সরকার বিশ্ববিদ্যালয়টির প্রশাসনের দায়িত্বভার নেয় এবং ১৯৪৫ সালের ১৫ নভেম্বরে এর নতুন নামকরণ করে জাতীয় তাইওয়ান বিশ্ববিদ্যালয়।
সিঙ্গাপুর জাতীয় বিশ্ববিদ্যালয়

সিঙ্গাপুর জাতীয় বিশ্ববিদ্যালয় (সংক্ষেপে: NUS; মালয় ভাষায়: "Universiti Kebangsaan Singapura"; চীনা ভাষায়: 新加坡国立大学; তামিল ভাষায়: சிங்கப்பூர் தேசியப் பல்கலைக்கழகம்) সিঙ্গাপুরের প্রাচীনতম এবং সর্ববৃহৎ বিশ্ববিদ্যালয়। এটি ১৯০৫ সালে প্রতিষ্ঠিত হয়। বিশ্ববিদ্যালয়টির মূল ক্যাম্পাস দক্ষিণ-পশ্চিম সিঙ্গাপুরের কেন্ট রিজ এলাকায় অবস্থিত। প্রায় ১.৫ বর্গ কিলোমিটার (০.৬ বর্গ মাইল) এলাকা জুড়ে বিশ্ববিদ্যালয়ের ক্যাম্পাস অবস্থিত। বিশ্ববিদ্যালয়টির আইন অনুষদ বুকিত টিমা ক্যাম্পাসে এবং স্নাতক পর্যায়ে চিকিৎসা বিজ্ঞান অনুষদ আউট্রাম ক্যাম্পাসে অবস্থিত।
সিঙ্গাপুরের জাতীয় বিশ্ববিদ্যালয় এশিয়া মহাদেশের চতুর্থ সেরা বিশ্ববিদ্যালয়, টাইমস্‌ হায়ার এডুকেশন র‌্যাঙ্কিং অনুসারে বিশ্বের ৩০তম সেরা বিশ্ববিদ্যালয়। ২০০৯ সালের ফাইনানশিয়াল টাইমস্‌ বিসনেস স্কুল র‌্যাঙ্কিং অনুযায়ী সিঙ্গাপুরের জাতীয় বিশ্ববিদ্যালয়ের পূর্ণ সময়ের এম.বি.এ এবং ই.এম.বি.এ ডিগ্রী এর অবস্থান বিশ্বব্যাপী যথাক্রমে ৩৫তম ও ১১তম।
শিশু দিবস

শিশু দিবস একটি স্মরণীয় দিন যা শিশুদের সম্মানে প্রতি বছর উদযাপিত হয়, এটি উদযাপনের তারিখ দেশ অনুসারে পরিবর্তিত হয়। ১৯২৫ সালে জেনেভায় বিশ্ব শিশু কল্যাণ সম্মেলনে প্রথম আন্তর্জাতিক শিশু দিবস ঘোষণা করা হয়। ১৯৫০ সাল থেকে, এটি বেশিরভাগ কমিউনিস্ট এবং পোস্ট-কমিউনিস্ট দেশগুলোতে ১ জুন উদযাপিত হয়। ১৯৫৯ সালের ২০ নভেম্বর জাতিসংঘ সাধারণ পরিষদ কর্তৃক শিশু অধিকারের ঘোষণাকে স্মরণ করার জন্য ২০ নভেম্বর বিশ্ব শিশু দিবস পালন করা হয়। কিছু দেশে, এটি শিশু সপ্তাহ হিসেবে পালিত হয়।
ম্যাসাচুসেটসের চেলসিতে ইউনিভার্সালিস্ট চার্চ অফ দ্য রিডিমারের যাজক রিভারেন্ড ডা. চার্লস লিওনার্ড ১৮৫৭ সালের জুন মাসের দ্বিতীয় রবিবার শিশু দিবস পালন শুরু করেন। লিওনার্ড তাদের এবং শিশুদের জন্য উৎসর্গকৃত একটি বিশেষ সেবার আয়োজন করেন। লিওনার্ড প্রথমে দিনটির নামকরণ করেন রোজ ডে, যদিও পরে ফ্লাওয়ার সানডে নামকরণ করা হয় এবং এরপরে শিশু দিবস হিসেবে নামকরণ করা হয়।
১৯২০ সালে তুরস্ক প্রজাতন্ত্র ২৩ এপ্রিল শিশু দিবসকে আনুষ্ঠানিকভাবে জাতীয় ছুটির দিন হিসেবে ঘোষণা করে। ১৯২০ সাল থেকে জাতীয়ভাবে শিশু দিবস পালিত হয়ে আসছে এবং তৎকালীন সরকার ও সংবাদপত্রগুলো দিনটিকে শিশুদের জন্য একটি দিন হিসাবে ঘোষণা করে। এটি সিদ্ধান্ত নেওয়া হয়েছিল যে, উদযাপনটি স্পষ্ট এবং ন্যায়সঙ্গত করার জন্য একটি আনুষ্ঠানিক নিশ্চিতকরণ প্রয়োজন। তুরস্ক প্রজাতন্ত্রের প্রতিষ্ঠাতা ও রাষ্ট্রপতি মুস্তাফা কামাল আতাতুর্ক ১৯২৯ সালে জাতীয়ভাবে আনুষ্ঠানিক ঘোষণা করেন।
১৯২৫ সালে জেনেভায় বিশ্ব শিশু কল্যাণ সম্মেলনে প্রথম আন্তর্জাতিক শিশু দিবস ঘোষণা করা হয়। ১৯৪৯ সালের ৪ নভেম্বর মস্কোতে উইমেন্স ইন্টারন্যাশনাল ডেমোক্রেটিক ফেডারেশন কর্তৃক শিশু সুরক্ষার জন্য আন্তর্জাতিক দিবস হিসাবে ১ জুন নির্ধারিত হয়। ১৯৫০ সাল থেকে অনেক কমিউনিস্ট ও পোস্ট-কমিউনিস্ট দেশে ১ জুন শিশু দিবস হিসেবে পালিত হয়ে আসছে।
১৯৫৪ সালের ১৪ ডিসেম্বর ভারত ও উরুগুয়ের একটি যৌথ প্রস্তাব জাতিসংঘ সাধারণ পরিষদে পাস হয়, যাতে সব দেশকে সর্বজনীন শিশু দিবস পালনে উৎসাহিত করা হয়। প্রথমত শিশুদের মধ্যে পারস্পরিক বিনিময় ও বোঝাপড়া বৃদ্ধি করা এবং দ্বিতীয়ত জাতিসংঘ সনদের আদর্শ প্রচার ও বিশ্বের শিশুদের কল্যাণে পদক্ষেপ গ্রহণ করা। ১৯৫৯ সালের ২০ নভেম্বর জাতিসংঘ শিশু অধিকারের ঘোষণাপত্র গ্রহণ করে। ১৯৫৯ সালের ২০ নভেম্বর জাতিসংঘ সাধারণ পরিষদ কর্তৃক শিশু অধিকার ঘোষণার স্মরণে ২০ নভেম্বর বিশ্ব শিশু দিবস পালন করা হয়।
১৯৯৬ সালে বাংলাদেশের তৎকালীন মন্ত্রিসভা ১৭ মার্চ শেখ মুজিবুর রহমানের জন্মদিনকে "জাতীয় শিশু দিবস" হিসেবে ঘোষণা করে। ১৯৯৭ সালের ১৭ মার্চ থেকে দিনটি সরকারিভাবে জাতীয় শিশু দিবস হিসেবে পালিত হয়ে আসছে।
এর আগে ১৯৯৪ সালের ১৭ মার্চ বেসরকারিভাবে শেখ মুজিবুর রহমানের জন্মদিনকে জাতীয় শিশু কিশোর দিবস হিসেবে পালন করে "বঙ্গবন্ধু শিশু কিশোর মেলা" নামক সংগঠন। ১৯৯৩ সালে দিবসটির প্রস্তাব করেন নীলিমা ইব্রাহিম।
অক্টোবর মাসের প্রথম সোমবার বাংলাদেশে বিশ্ব শিশু দিবস পালিত হয়।।
১৯৬৪ সালের ২৭ মে জওহরলাল নেহরুর জন্মদিন ১৪ নভেম্বরকে "জাতীয় শিশু দিবস" পালনের সিদ্ধান্ত গৃহীত হয়। তখন থেকে দিনটি ভারতে জাতীয় শিশু দিবস হিসেবে পালিত হয়ে আসছে। জওহরলাল নেহরুর মৃত্যুর পূর্ব পর্যন্ত ২০ নভেম্বরকে শিশু দিবস হিসেবে পালন করা হতো। যেটি জাতিসংঘ ১৯৫৪ সালে ঘোষণা করে।
নানইয়াং টেকনোলজিক্যাল ইউনিভার্সিটি

নানইয়াং টেকনোলজিক্যাল ইউনিভার্সিটি (সংক্ষেপে: NTU) সিঙ্গাপুরের একটি গবেষণাধর্মী বিশ্ববিদ্যালয়। বিশ্ববিদ্যালয়টির মূল ২০০ একরের ক্যাম্পাস, যা ইউনান গার্ডেন ক্যাম্পাস নামে পরিচিত, দেশটির দক্ষিণ-পশ্চিম অঞ্চলে অবস্থিত। এই ক্যাম্পাস সিঙ্গাপুরের সর্ববৃহৎ বিশ্ববিদ্যালয়-আবাসিক ব্যবস্থা ধারণ করে। নানইয়াং টেকনোলজিক্যাল ইউনিভার্সিটর ক্যাম্পাস স্নাতক শ্রেণীর শিক্ষার্থীদের জন্য ১৬টি আবাসিক হল এবং স্নাতকত্তোর শ্রেণীর শিক্ষার্থীদের জন্য ১টি আবাসিক হলের সমন্বয়ে গঠিত। টাইমস্‌ হায়ার এডুকেশন ওয়ার্ল্ড ইউনিভার্সিটি র‌্যাঙ্কিং ২০০৯ অনুযায়ী বিশ্ববিদ্যালয়টির অবস্থান ৭৩তম। এই বিশ্ববিদ্যালয় প্রথমবারের মত ২০১০ ইয়ুথ অলিম্পিক গেমস্‌ এর অলিম্পিক ভিলেজ হবে। বিশ্ববিদ্যালয়টি গ্লোবাল এ্যালায়েন্স অফ টেকনোলজিক্যাল ইউনিভার্সিটিস এর প্রতিষ্ঠাকালীন সদস্য।
নানইয়াং টেকনোলজিক্যাল ইউনিভার্সিটিতে ৪টি কল্রেজ এবং এসব কলেজের অধীনে ১২টি স্কুল রয়েছে। কলেজ অফ ইঞ্জিনিয়ারিং-এর ৬টী স্কুল রয়েছে, যা মূলত প্রযুক্তিগত প্রবর্তন বিষয়ে গবেষণা করে। এই কলেজটি প্রোকৌশল প্রকাশনায় বিশ্বে চতুর্থ তম। কলেজ অফ হিম্যানিটিস, আর্টস্‌ এন্ড সোশাল সায়েন্স এর হিম্যানিটিস এন্ড সোশাল সায়েন্স স্কুল সিঙ্গাপুরের প্রথম প্রফেশনাল আর্ট স্কুল। এই কলেজের অধীনে অপর স্কুলটি হল উই কিম উই স্কুল অফ কমিউনিকেশন এন্ড ইনফরমেশন। এই স্কুলটি সিঙ্গাপুরের সাবেক প্রেসিডেন্ট উই কিম উই-এর নামে নামকরণ করা হয়েছে, যিনি পেশায় একজন সাংবাদিক ও কূটনীতিক ছিলেন।
আডিডাস জাবুলানি

আডিডাস জাবুলানি ২০১০ ফিফা বিশ্বকাপের অফিশিয়াল বল। ২০০৯ এর ৪ ডিসেম্বরে বলটি আনুষ্ঠানিকভাবে উদ্বোধন করা হয় দক্ষিণ আফ্রিকার কেপ টাউনে। জুলু ভাষায় "জাবুলানি" শব্দের অর্থ “উল্লাস করা”। বলটির নকশা ইংল্যান্ডের লাফবোরো ইউনিভার্সিটিতে প্রস্তুত করা হয়েছে। তাছাড়া এই বলটি সংযুক্ত আরব আমিরাতে অনুষ্ঠিত ২০০৯ ফিফা ক্লাব ওয়ার্ল্ড কাপেও ব্যবহৃত হয়েছে। আডিডাস জাবুলানির একটি বিশেষ সংস্করণ (জাবুলানি অ্যাঙ্গোলা) ২০১০ আফ্রিকান কাপ অফ নেশনস্‌-এও ব্যবহৃত হয়েছিল।
১১ সংখ্যাটি নতুন এই অত্যাধুনিক বলে বিশেষ ভূমিকা পালন করেছে। এতে ১১টি রঙ ব্যবহার করা হয়েছে, যার এক একটি খেলার মাঠের এক একজন খেলোয়াড় কে বোঝায়, আবার ১১টি রঙ দক্ষিণ আফ্রিকায় মোট ১১টি দাপ্তরিক ভাষাকেও বোঝায়। স্বর্ণালী রঙের একটি বিশেষ বল জোহানেসবার্গে অনুষ্ঠিত ফাইনাল খেলায় ব্যবহৃত হয় যার নাম দেয়া হয় Jo'bulani,মূলত ফাইনালের ভেন্যু জোহানেসবার্গকে কেন্দ্র করে এই নামকরণ করা হয়।
জাবুলানি বলকে নিয়ে বেশ বিতর্ক দেখা যায়।২০১০ সালে দক্ষিণ আফ্রিকা বিশ্বকাপের বল ‘জাবুলানি' তো অনেক খেলোয়াড়কে রীতিমতো ভড়কে দিয়েছিল৷জাবুলানি বাতাসে ভাসতে ভাসতেই বিচবলের মতো গতিপথ পাল্টে ফেলত বলে খেলোয়াড়দের, বিশেষ করে গোলরক্ষকদের সমালোচনার মুখে পড়তে হয় আডিডাসকে।সাধারণ ফুটবল ৩২টি প্যানেল বা টুকরো জোড়া দিয়ে তৈরি করা হলেও জাবুলানি তৈরি করা হয়েছিল আটটি প্যানেলে৷যার ফলে বলের ট্র‍্যাজেক্টরিতে তারতম্য দেখা যায় এবং খেলোয়াড়রা বেশ বিড়ম্বনায় পড়েন।
প্যারা শুমচা

প্যারা শুমচা (বৈজ্ঞানিক নাম: ) হচ্ছে পিটিডি () পরিবারভুক্ত একটি পাখির প্রজাতি। এটি বাংলাদেশ, ইন্দোনেশিয়া, মালয়েশিয়া, মিয়ানমার, ভারত, সিঙ্গাপুর ও থাইল্যান্ডে পাওয়া যায়। এর প্রাকৃতিক বাসস্থান উপক্রান্তীয় বা ক্রান্তীয় ম্যানগ্রোভ বনে।
শিকারি বিড়াল ও সরীসৃপরে নাগাল থেকে ডিম ও ছানাকে রক্ষার জন্য প্যারা শুমচা কাঁটাঘেরা হেঁতালের মাথা অথবা উঁচু ধুন্দল-শাখার শেষ প্রান্তে বাসা বাঁধে। পৃথিবীর অন্যত্র, অপেক্ষাকৃত নিরাপদ বনে প্যারা শুমচা মাঝে মাঝে মাটিতে বাসা বাঁধে, কিন্তু সুন্দরবনে কখনো নয়।
প্যারা শুমচা উজ্জ্বল লাল, নীল, সবুজ আর খয়েরি পালকবিশিষ্ট হয়। নানা রঙে রঙিন বলেই শুমচার আরেক নাম নওরং। তেলুগু ভাষায় শুমচার নাম ‘পিটা’, যার অর্থ ‘আদুরে’। এখন পিটা নামেই সে সারা বিশ্বে পরিচিত, কারণ এটাই এর ইংরেজি এবং বৈজ্ঞানিক নাম। শুমচা পরিবারে পৃথিবীতে ৩১ এবং বাংলাদেশে পাঁচ জাতের পাখি আছে। তিন জাতের শুমচা এ দেশের পরিযায়ী পাখি; বর্ষায় এখানে বাসা বেঁধে ডিম পাড়ে কিন্তু শুকনো মৌসুমে সবাই দেশত্যাগ করে দক্ষিণে উড়ে যায়। মাত্র দুই জাতের শুমচা এ দেশে স্থায়ী বসবাস করে, আমাদের পাহাড়ি-বনের নীলঘাড় শুমচা ও সুন্দরবনের প্যারা শুমচা।
বাংলাদেশ থেকে দক্ষিণ-পুবে সুমাত্রা পর্যন্ত মাত্র চার হাজার কিলোমিটার লম্বা এক চিলতে উপকূলীয় প্যারাবনেই পৃথিবীর সব প্যারা শুমচার বাস এবং সুন্দরবনই এর বৃহত্তম আবাস। পাখিটি বিশ্বে ‘প্রায়-বিপদগ্রস্ত’ আখ্যায়িত হয়েছে এবং এর সীমিত বাসভূমির কোনো ক্ষতি হলে অচিরে বিপন্ন হয়ে পড়ার আশঙ্কা রয়েছে।
সুন্দরবনের বাঘের মতোই প্যারা শুমচারা ‘টেরিটোরিয়াল’ বা এলাকাকাতর প্রাণী। নিয়মিত টহল দিয়ে, হাঁকডাক করে প্রত্যেকে নিজের বিচরণভূমি দখলে রাখে। ভাটার পানি সরে গেলে যে যার নিজের জমিতে নেমে কাঁকড়া ও পোকামাকড় শিকার করে। সুন্দরবনে এমন শত শত শুমচা-টেরিটোরি আছে, প্রতিটিতে এক জোড়া পাখির বাস। জমি নিয়ে বিবাদ হলে ছেলেরা ডাকাডাকির দীর্ঘ প্রতিযোগিতায় নামে। ডাকের ডুয়েলে মীমাংসা না হলে ডানার নীল পালক দেখিয়ে এরা যুদ্ধ ঘোষণা করে এবং ধাওয়া-পাল্টাধাওয়ার মাধ্যমে লড়াইয়ের হারজিত নির্ধারিত হয়।
সুন্দরবনে এর সংখ্যা কত তা কারও জানা নেই; তবে বৈশ্বিক প্রায়-বিপন্ন এ পাখির সবচেয়ে বড় অংশ এখানেই রয়েছে বলে অনেকেই অনুমান করে।
ঘানা জাতীয় ফুটবল দল

ঘানা জাতীয় ফুটবল দল () হচ্ছে আন্তর্জাতিক ফুটবলে ঘানার প্রতিনিধিত্বকারী পুরুষদের জাতীয় দল, যার সকল কার্যক্রম ঘানার ফুটবলের সর্বোচ্চ নিয়ন্ত্রক সংস্থা ঘানা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৮ সাল হতে ফুটবলের সর্বোচ্চ সংস্থা ফিফার এবং ১৯৬০ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫০ সালের ২৮শে মে তারিখে, ঘানা প্রথমবারের মতো আন্তর্জাতিক খেলায় অংশগ্রহণ করেছে; ব্রিটিশ গোল্ড কোস্টের আক্রায় অনুষ্ঠিত উক্ত ম্যাচে ঘানা নাইজেরিয়াকে ১–০ গোলের ব্যবধানে পরাজিত করেছে।
"কালো তারা" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ঘানার রাজধানী আক্রায় অবস্থিত। বর্তমানে এই দলের ম্যানেজারের দায়িত্ব পালন করছেন চার্লস আকোনোর এবং অধিনায়কের দায়িত্ব পালন করছেন সোয়ানসি সিটির মধ্যমাঠের খেলোয়াড় অ্যান্ড্রু আইয়ু।
ঘানা এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১০ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা উরুগুয়ের সাথে ১–১ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সে ঘানা অন্যতম সফল দল, যেখানে তারা ৪টি (১৯৬৩, ১৯৬৫, ১৯৭৮, ১৯৮২) শিরোপা জয়লাভ করেছে। এছাড়াও, আফ্রিকান নেশন্স চ্যাম্পিয়নশিপে এপর্যন্ত ৩ বার অংশগ্রহণ করেছে; যেখানে তারা ২ বার রানার-আপ হয়েছে।
আসামোয়াহ জান, অ্যান্ড্রু আইয়ু, রিচার্ড কিংসন, সুলে মুন্তারি এবং জর্ডান আইয়ুর মতো খেলোয়াড়গণ ঘানার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৮ সালের ফেব্রুয়ারি মাসে প্রকাশিত র‌্যাঙ্কিংয়ে ঘানা তাদের ইতিহাসে সর্বপ্রথম সর্বোচ্চ অবস্থান (১৪তম) অর্জন করে এবং ২০০৪ সালের জুন মাসে প্রকাশিত র‌্যাঙ্কিংয়ে তারা ৮৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ঘানার সর্বোচ্চ অবস্থান হচ্ছে ১৩তম (যা তারা ১৯৬৬ সালে অর্জন করেছিল) এবং সর্বনিম্ন অবস্থান হচ্ছে ৯৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মেক্সিকো জাতীয় ফুটবল দল

মেক্সিকো জাতীয় ফুটবল দল () হচ্ছে আন্তর্জাতিক ফুটবলে মেক্সিকোর প্রতিনিধিত্বকারী পুরুষদের জাতীয় দল, যার সকল কার্যক্রম মেক্সিকোর ফুটবলের সর্বোচ্চ নিয়ন্ত্রক সংস্থা মেক্সিকীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯২৯ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৩ সালের ১লা জানুয়ারি তারিখে, মেক্সিকো প্রথমবারের মতো আন্তর্জাতিক খেলায় অংশগ্রহণ করেছে; গুয়াতেমালার গুয়াতেমালা সিটিতে অনুষ্ঠিত উক্ত ম্যাচে মেক্সিকো গুয়াতেমালাকে ৩–২ গোলের ব্যবধানে পরাজিত করেছে। মেক্সিকো হচ্ছে কনকাকাফ গোল্ড কাপের বর্তমান চ্যাম্পিয়ন, যারা ২০১৯ সালে মার্কিন যুক্তরাষ্ট্রকে ১–০ গোলের ব্যবধানে পরাজিত করেছে।
৮৭,৫২৩ ধারণক্ষমতাবিশিষ্ট আসতেকা স্টেডিয়ামে "এল ত্রি" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মেক্সিকোর তোলুকায় অবস্থিত। বর্তমানে এই দলের ম্যানেজারের দায়িত্ব পালন করছেন হেরার্দো মার্তিনো এবং অধিনায়কের দায়িত্ব পালন করছেন রিয়াল বেতিসের মধ্যমাঠের খেলোয়াড় আন্দ্রেস গুয়ার্দাদো।
মেক্সিকো এপর্যন্ত ১৬ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭০ এবং ১৯৮৬ ফিফা বিশ্বকাপের কোয়ার্টার-ফাইনালে পৌঁছানো। অন্যদিকে কনকাকাফ গোল্ড কাপে মেক্সিকো অন্যতম সফল দল, যেখানে তারা ১১টি (১৯৬৫, ১৯৭১, ১৯৭৭, ১৯৯৩, ১৯৯৬, ১৯৯৮, ২০০৩, ২০০৯, ২০১১, ২০১৫ এবং ২০১৯) শিরোপা জয়লাভ করেছে। এছাড়াও, মেক্সিকো ১৯৯৯ ফিফা কনফেডারেশন্স কাপের শিরোপা জয়লাভ করেছে।
ক্লাউদিও সুয়ারেস, আন্দ্রেস গুয়ার্দাদো, পাবেল পার্দো, হাভিয়ের হার্নান্দেজ এবং হারেদ বরগেতির মতো খেলোয়াড়গণ মেক্সিকোর জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৮ সালের ফেব্রুয়ারি মাসে প্রকাশিত র‌্যাঙ্কিংয়ে মেক্সিকো তাদের ইতিহাসে সর্বোচ্চ অবস্থান (৪র্থ) অর্জন করে এবং ২০১৫ সালের জুলাই মাসে প্রকাশিত র‌্যাঙ্কিংয়ে তারা ৪০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মেক্সিকোর সর্বোচ্চ অবস্থান হচ্ছে ৪র্থ (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ৪৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বেসিক আলী (কমিক স্ট্রিপ)

বেসিক আলী হলো কার্টুনিস্ট শাহরিয়ার খানের রচনা ও অঙ্কনে বাংলা ভাষায় প্রকাশিত একটি কমিক স্ট্রিপ। এটি ২০০৬ খ্রিষ্টাব্দের নভেম্বর মাস থেকে দৈনিক প্রথম আলোর উপসম্পাদকীয় পাতায় নিয়মিত প্রকাশিত হত। প্রতিদিনের এই কমিক স্ট্রিপ মূল বিষয় হচ্ছে পরিবার, বন্ধুত্ব ও অফিস ঘিরে মজার সব ঘটনা।
বেসিক আলীর উপর ভিত্তি করে চ্যানেল আইতে একটি টিভি ধারাবাহিক নাটক অভিযোজিত হয় এবং ২০১৮ সালের ফেব্রুয়ারিতে ধারাবাহিকটি তৃতীয় মৌসুমের জন্য পুনর্নবীকরণ করা হয়।
কার্টুনটির কাহিনী আলী পরিবারকে কেন্দ্র করে। বেসিক আলী হলো আলী পরিবারের বড় ছেলে। তার বাবা বিশিষ্ট ঋণখেলাপী ব্যবসায়ী,আলী গ্রুপ অফ ইন্ডাস্ট্রিজ এর মালিক তালিব আলী, মা গৃহিণী মলি আলী। বেসিকের ছোট বোন নেচার আলী মেডিকেল কলেজের ছাত্রী, আর ছোট ভাই ম্যাজিক হলো স্কুলের ছাত্র।
পরিবারের বাইরে বেসিকের ঘনিষ্ঠ বন্ধু আত্মভোলা হিল্লোল আর বেসিকের প্রেয়সী অফিস সহকর্মী রিয়া হক প্রভৃতি চরিত্রও বারবার ঘুরেফিরে আসে।
বেসিক আলীর চাহিদা সাধারণ পাঠকের মধ্যে উপলব্ধি করে ২০০৯ খ্রিষ্টাব্দের ফেব্রুয়ারিতে পাঞ্জেরী পাবলিকেশন্স লিমিটেড "বেসিক আলী" নামে বেসিক আলী কার্টুনের এক বছরের একটি সংকলন প্রকাশ করে। তারই পরের বছর উক্ত প্রকাশনী "বেসিক আলী ২" নামে আরেকটি সংকলন প্রকাশ করে। বই দুটো বিপুল পাঠকের মনোরঞ্জন করে। বই দুটোই বাংলাদেশ ছাড়াও ভারত এবং যুক্তরাজ্যে পরিবেশিত হয়। এর পর ধারাবাহিকভাবে প্রতি বছর বেসিক আলী প্রকাশিত হয়ে আসছে।
এছাড়াও ২০১৭ সাল থেকে ইউটিউবে বেসিক আলীর ওয়েব সিরিজও চলে। যেখানে বেসিক চরিত্রে তৌসিফ মাহবুব, রিয়া চরিত্রে নীলাঞ্জনা নীলা, মলি চরিত্রে বিজরী বরকতুল্লাহসহ আরো অনেকে অভিনয় করেন। টিভিতে কৌতুক ও বিজ্ঞাপনের মিশ্রণ এড়ানোর জন্য ধারাবাহিক ইউটিউবে দেওয়া শুরু হয়।
ফ্রান্স জাতীয় ফুটবল দল

ফ্রান্স জাতীয় ফুটবল দল () হচ্ছে আন্তর্জাতিক ফুটবলে ফ্রান্সের প্রতিনিধিত্বকারী পুরুষদের জাতীয় দল, যার সকল কার্যক্রম ফ্রান্সের ফুটবলের সর্বোচ্চ নিয়ন্ত্রক সংস্থা ফরাসি ফুটবল ফেডারেশন দ্বারা নিয়ন্ত্রিত হয়। এই দলটি ১৯১৯ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৪ সালের ১লা মে তারিখে, ফ্রান্স প্রথমবারের মতো আন্তর্জাতিক খেলায় অংশগ্রহণ করেছে; বেলজিয়াম ব্রাসেল্‌সে অনুষ্ঠিত উক্ত ম্যাচে ফ্রান্স বেলজিয়ামের কাছে ৩–৩ গোলে ড্র করেছিল। ফ্রান্স হচ্ছে ফিফা বিশ্বকাপের বর্তমান চ্যাম্পিয়ন, যারা ২০১৮ সালে ক্রোয়েশিয়াকে ৪–২ গোলের ব্যবধানে পরাজিত করেছে।
৮০,৬৯৮ ধারণক্ষমতাবিশিষ্ট স্তাদে দে ফ্রান্সে "লে ব্লু" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফ্রান্সের রাজধানী প্যারিসে অবস্থিত। বর্তমানে এই দলের ম্যানেজারের দায়িত্ব পালন করছেন দিদিয়ে দেশঁ এবং অধিনায়কের দায়িত্ব পালন করছেন টটেনহ্যাম হটস্পারের গোলরক্ষক উগো লরিস।
ফ্রান্স ফিফা বিশ্বকাপের ইতিহাসের অন্যতম সফল দল, যারা এপর্যন্ত ২ বার (১৯৯৮ এবং ২০১৮) বিশ্বকাপ জয়লাভ করেছে। এছাড়া উয়েফা ইউরোপীয় চ্যাম্পিয়নশিপেও ফ্রান্স অন্যতম সফল দল, যেখানে তারা ২টি (১৯৮৪ এবং ২০০০) শিরোপা জয়লাভ করেছে। ফ্রান্স দ্বিতীয় দল হিসেবে ফিফা আয়োজিত তিনটি সর্বোচ্চ গুরুত্বপূর্ণ ও মর্যাদাপূর্ণ ফুটবল প্রতিযোগীতার শিরোপা জয়লাভ করেছে।
রেমোঁ কোপা, জুস্ত ফোঁতেন, মিশেল প্লাতিনি, জিনেদিন জিদান এবং দিদিয়ে দেশঁর মতো খেলোয়াড়গণ ফ্রান্সের জার্সি গায়ে মাঠ কাঁপিয়েছেন।
বর্তমান দল:
২৩ জন খেলোয়াড়কে ৭ এবং ১২ সেপ্টেম্বর ২০২৩ তারিখে রিপাবলিক অফ আয়ারল্যান্ড এবং জার্মানি দলের বিপক্ষে একটি ইউরো 2024 কোয়ালিফাই ম্যাচ এবং একটি প্রীতি ম্যাচের জন্য আহ্বান জানানো হয়।
গত মাসে ফ্রান্স জাতীয় ফুটবল দল খেলোয়াড় নাম প্রকাশ করেছে ফরাসি ফুটবল ফেডারেশন
ফিফা বিশ্ব র‌্যাঙ্কিংয়ে, ২০০১ সালের মে মাসে প্রকাশিত র‌্যাঙ্কিংয়ে ফ্রান্স তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১০ সালের সেপ্টেম্বর মাসে প্রকাশিত র‌্যাঙ্কিংয়ে তারা ২৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ফ্রান্সের সর্বোচ্চ অবস্থান হচ্ছে ১ম (যা তারা সর্বশেষ ২০১৮ সালে অর্জন করেছিল) এবং সর্বনিম্ন অবস্থান হচ্ছে ৪০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
উরুগুয়ে জাতীয় ফুটবল দল

উরুগুয়ে জাতীয় ফুটবল দল () হচ্ছে আন্তর্জাতিক ফুটবলে উরুগুয়ের প্রতিনিধিত্বকারী পুরুষদের জাতীয় দল, যার সকল কার্যক্রম উরুগুয়ের ফুটবলের সর্বোচ্চ নিয়ন্ত্রক সংস্থা উরুগুয়েয়ীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯১৬ সাল হতে তাদের আঞ্চলিক সংস্থা কনমেবলের সদস্য হিসেবে রয়েছে। ১৯০১ সালের ১৬ই মে তারিখে, উরুগুয়ে প্রথমবারের মতো আন্তর্জাতিক খেলায় অংশগ্রহণ করেছে; উরুগুয়ের মোন্তেবিদেওতে অনুষ্ঠিত উক্ত ম্যাচে উরুগুয়ে আর্জেন্টিনার কাছে ৩–২ গোলের ব্যবধানে পরাজিত হয়েছে।
৬০,০০০ ধারণক্ষমতাবিশিষ্ট সেন্সেনারিও স্টেডিয়ামে "লা সেলেস্তে" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উরুগুয়ের রাজধানী মোন্তেবিদেওতে অবস্থিত। বর্তমানে এই দলের ম্যানেজারের দায়িত্ব পালন করছেন অস্কার তাভারেজ এবং অধিনায়কের দায়িত্ব পালন করছেন কাইয়ারির রক্ষণভাগের খেলোয়াড় দিয়েগো গোদিন।
উরুগুয়ে ফিফা বিশ্বকাপের ইতিহাসের অন্যতম সফল দল, যারা এপর্যন্ত ২ বার (১৯৩০ এবং ১৯৫০) বিশ্বকাপ জয়লাভ করেছে। এছাড়া কোপা আমেরিকায় উরুগুয়ে সফলতম দল, যেখানে তারা ১৫টি (১৯১৬, ১৯১৭, ১৯২০, ১৯২৩, ১৯২৪, ১৯২৬, ১৯৩৫, ১৯৪২, ১৯৫৬, ১৯৫৯, ১৯৬৭, ১৯৮৩, ১৯৮৭, ১৯৯৫ এবং ২০১১) শিরোপা জয়লাভ করেছে।
দিয়েগো গোদিন, মাক্সি পেরেইরা, এদিনসন কাভানি, লুইস সুয়ারেস এবং দিয়েগো ফরলানের মতো খেলোয়াড়গণ উরুগুয়ের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১২ সালের জুন মাসে প্রকাশিত র‌্যাঙ্কিংয়ে উরুগুয়ে তাদের ইতিহাসে সর্বোচ্চ অবস্থান (২য়) অর্জন করে এবং ১৯৯৮ সালের ডিসেম্বর মাসে প্রকাশিত র‌্যাঙ্কিংয়ে তারা ৭৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে উরুগুয়ের সর্বোচ্চ অবস্থান হচ্ছে ১ম (যা তারা সর্বপ্রথম ১৯২০ সালে অর্জন করেছিল) এবং সর্বনিম্ন অবস্থান হচ্ছে ৪৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
নেদারল্যান্ডস জাতীয় ফুটবল দল

নেদারল্যান্ডস জাতীয় ফুটবল দল () হচ্ছে আন্তর্জাতিক ফুটবলে নেদারল্যান্ডসের প্রতিনিধিত্বকারী পুরুষদের জাতীয় দল, যার সকল কার্যক্রম নেদারল্যান্ডসের ফুটবলের সর্বোচ্চ নিয়ন্ত্রক সংস্থা রয়্যাল ডাচ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৫ সালের ৩০শে এপ্রিল তারিখে, নেদারল্যান্ডস প্রথমবারের মতো আন্তর্জাতিক খেলায় অংশগ্রহণ করেছে; বেলজিয়ামের এন্টওয়ার্পে অনুষ্ঠিত উক্ত ম্যাচে নেদারল্যান্ডস বেলজিয়ামকে কাছে ৪–১ গোলের ব্যবধানে পরাজিত করেছে।
"ওরানিয়ে" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় নেদারল্যান্ডসের জিস্টের কেন্দ্রীয় পৌরসভায় অবস্থিত। বর্তমানে এই দলের ম্যানেজারের দায়িত্ব পালন করছেন ফ্রাং ডে বুর এবং অধিনায়কের দায়িত্ব পালন করছেন লিভারপুলের রক্ষণভাগের খেলোয়াড় ভার্জিল ভান ডাইক।
নেদারল্যান্ডস এপর্যন্ত ১০ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৪, ১৯৭৮ এবং ২০১০ফিফা বিশ্বকাপের ফাইনালে পৌঁছানো। অন্যদিকে, উয়েফা ইউরোপীয় চ্যাম্পিয়নশিপে নেদারল্যান্ডস অন্যতম সফল দল, যেখানে তারা ১টি (১৯৮৮) শিরোপা জয়লাভ করেছে। এছাড়াও, ২০১৯ উয়েফা নেশনস লীগে নেদারল্যান্ডস রানার-আপ হয়েছে।
ওয়েসলি স্নাইডার, এডউইন ফন দের সার, ফ্রাং ডে বুর, রবিন ফন পার্সি এবং ক্লাস-ইয়ান হুন্টেলারের মতো খেলোয়াড়গণ নেদারল্যান্ডসের জার্সি গায়ে মাঠ কাঁপিয়েছেন।
১৯০৫ সালের ৩০শে এপ্রিল তারিখে নেদারল্যান্ডস তাদের প্রথম আন্তর্জাতিক ফুটবল খেলাটি খেলে। বেলজিয়ামের মাটিতে বেলজিয়াম জাতীয় ফুটবল দলের বিরুদ্ধে এই খেলায় নেদারল্যান্ডস ৪–১ গোলে জয়লাভ করে। সেসময় নেদারল্যান্ডস দল ঠিক করে ডাচ ফুটবল অ্যাসোসিয়েশনের পাঁচ সদস্য বিশিষ্ট একটি কমিশন। প্রথম ৯০ মিনিটের খেলা হবার পর দুই দলের গোল সংখ্যা ছিল ১–১, কিন্তু যেহেতু এটি একটি টুর্নামেন্ট ছিল, তাই ট্রফি প্রদানের জন্য বিজয়ী দল ঠিক করার প্রয়োজন ছিল। খেলাটি পরবর্তীতে অতিরিক্ত সময়ে গড়ায় এবং এ সময়ে নেদারল্যান্ডের এডি ডে নেভ তিনটি গোল করেন, ও সর্বশেষ স্কোর দাঁড়ায় ১–৪।
১৯৩৪ সালে নেদারল্যান্ডস সর্বপ্রথম ফিফা বিশ্বকাপে খেলার সুযোগ পায়। ১৯৩৮ সালের বিশ্বকাপের পর দলটি পুরোদমে আন্তর্জাতিক ফুটবলের জগতে প্রবেশ করে।
ফিফা বিশ্ব র‌্যাঙ্কিংয়ে, ২০১১ সালের আগস্ট মাসে প্রকাশিত র‌্যাঙ্কিংয়ে নেদারল্যান্ডস তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৭ সালের আগস্ট মাসে প্রকাশিত র‌্যাঙ্কিংয়ে তারা ৩৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে নেদারল্যান্ডসের সর্বোচ্চ অবস্থান হচ্ছে ১ম (যা তারা সর্বপ্রথম ১৯৭৮ সালে অর্জন করেছিল) এবং সর্বনিম্ন অবস্থান হচ্ছে ৪৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
কোত দিভোয়ার জাতীয় ফুটবল দল

কোত দিভোয়ার জাতীয় ফুটবল দল () হচ্ছে আন্তর্জাতিক ফুটবলে কোত দিভোয়ারের প্রতিনিধিত্বকারী পুরুষদের জাতীয় দল, যার সকল কার্যক্রম কোত দিভোয়ারের ফুটবলের সর্বোচ্চ নিয়ন্ত্রক সংস্থা আইভোরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৫ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৩ই এপ্রিল তারিখে, কোত দিভোয়ার প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে কোত দিভোয়ার দাহোমিকে ৩–২ গোলের ব্যবধানে পরাজিত করেছে।
৫০,০০০ ধারণক্ষমতাবিশিষ্ট ফেলিক্স উফোয়েত বোয়ানি স্টেডিয়ামে "লে এলেফঁতস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কোত দিভোয়ারের বৃহত্তম শহর আবিজানে অবস্থিত। বর্তমানে এই দলের ম্যানেজারের দায়িত্ব পালন করছেন পাত্রিস বোমেল এবং অধিনায়কের দায়িত্ব পালন করছেন টটেনহ্যাম হটস্পারের রক্ষণভাগের খেলোয়াড় সের্জ ওরিয়ে।
কোত দিভোয়ার এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে প্রত্যেকটি আসরে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে। অন্যদিকে, আফ্রিকা কাপ অফ নেশন্সে কোত দিভোয়ার অন্যতম সফল দল, যেখানে তারা ২টি (১৯৯২ এবং ২০১৫) শিরোপা জয়লাভ করেছে। এছাড়াও, কোত দিভোয়ার ১৯৯২ ফিফা কনফেডারেশন্স কাপে চতুর্থ স্থান অর্জন করেছে।
দিদিয়ের জোকোরা, কলো তুরে, দিদিয়ের দ্রগবা, গেরভিনিয়ো এবং সালোমন কালুর মতো খেলোয়াড়গণ কোত দিভোয়ারের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৩ সালের ফেব্রুয়ারি মাসে প্রকাশিত র‌্যাঙ্কিংয়ে কোত দিভোয়ার তাদের ইতিহাসে সর্বপ্রথম সর্বোচ্চ অবস্থান (১২তম) অর্জন করে এবং ২০০৪ সালের মার্চ মাসে প্রকাশিত র‌্যাঙ্কিংয়ে তারা ৭৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কোত দিভোয়ারের সর্বোচ্চ অবস্থান হচ্ছে ১০ম (যা তারা ২০১৩ সালে অর্জন করেছিল) এবং সর্বনিম্ন অবস্থান হচ্ছে ৭০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
জন ক্রেইগ ভেন্টার

জন ক্রেইগ ভেন্টার (জন্ম: অক্টোবর ৬, ১৯৪৬) যুক্তরাষ্ট্রের একজন জীববিজ্ঞানী। তার উল্লেখযোগ্য কাজগুলোর মাঝে অন্যতম হল প্রথম মানব জিনের সিকুয়েন্স (Human Genome Sequencing) করা, প্রথম সম্পূর্ণ গবেষণাগারে সংশ্লেষিত ডিএনএর মাধ্যমে কোষের বংশবৃদ্ধি করানো। দ্বিতীয় আবিস্কারটিকে গবেষণাগারে জীবন সৃষ্টি করা হিসেবেও উল্লেখ করা হচ্ছে। বিজ্ঞানী ভেন্টার ইন্সটিটিউট অফ জিনোমিক রিসার্চ, জন ক্রেইগ ভেন্টার ইন্সটিটিউটের প্রতিষ্ঠাতা। ২০০৭ এবং ২০০৮ সালে টাইম ম্যাগাজিনের সবচাইতে প্রভাবশালী ব্যক্তিদের তালিকায় ক্রেইগ ভেন্টারের নাম রাখা হয়।
ক্রেইগ ভেন্টার যুক্তরাষ্ট্রের ইউটার সল্টলেকে জন্মগ্রহণ করেন। 
ভেন্টার মিলস্‌ হাই স্কুলের ছাত্র ছিলেন। তারপর তিনি ক্যালিফোর্নিয়ার কমিউনিটি কলেজ, সানমেটো কলেজে লেখা পড়া করেন। ১৯৭২ সালে তিনি শারীরতত্ত্বতে (Physiology)বিএস ডিগ্রি অর্জন করেন। ক্যালিফোর্নিয়া বিশ্ববিদ্যালয়, সানডিয়াগো হতে তিনি ফার্মাকোলজি (Pharmacology) বিষয়ে পিএচডি ডিগ্রি লাভ করেন।